Bytōm: chop krŏd auspufy ze autōw
Policyjōny z kōmisariatu w Bytōmiu na Stroszku chyciyli złodzieja. 42-latek wpŏd w czasie porywaniŏ auspufu we wercie 2,5 tys. zł z dostŏwczego renaulta. W pakynhaltrze jego auta śledczy znŏdli tumik autowy, co go porwoł pŏrã godzin wczaśnij. Bytōmiōn trefiōł do policyjnego heresztu. Prokuratōr ôbjōn go policyjnym dozorym. Grozi mu terŏz do 5 lŏt heresztu.
Dalszŏ tajla artykułu niżyj
W sobotã na wieczōr ôficyr dyżurny kōmisariatu w Bytōmiu na Stroszku dostoł wiadōmość ôd miyszkańcōw ulice Strzelcōw Bytōmskich, iże ftoś kryńci sie na parkingu ôsiedlowym. Na plac pojechali mōndurowi. Policyjōny dozdrzeli chopa przi aucie dostŏwczym. Po krōtkij ôbserwacyji pokŏzało sie, iże wyciōngŏ jakiś przedmiot z krzŏkōw. Wtynczŏs do akcyje wkroczyli wachtyrze prawa. Pokŏzało sie, iże 42 lata stary chop ôdkryńciōł z dostŏwczego renaulta auspuf. Bytōmiōn ôstoł chycōny i trefiōł do policyjnego heresztu. W jego aucie policyjōny znŏdli tumik autowy, co go – jak sie pokŏzało – porwoł pŏrã godzin wczaśnij. Chop usłyszoł już ôbskarżynia. Prokuratōr ôbjōn go policyjnym dozorym. Grozi mu terŏz do 5 lŏt heresztu.
Zdrzōdło: KMP Bytōm
szl_Latn szl_Latn szl_Latn szl_Latn szl_Latn